Je na nim dzewiãc artistów z całégò państwa. Swòje dokazë prezeńtëją w sobòtã òb czas ùroczëstégò pòdrechòwaniô plenru. Artiscë całi tidzéń robią w priwatnym skansenie Chełmòwsczégò w Brusach-Jagliach, dze jinspirëją sã jegò sztaturama i òbrazama. Jich efekt to mdze pôrãnôsce malowidłów i szlachòtë jaczé prezeńtëją lëdową kapelã. Gôdała malôrka z Kartuz Alicjô Serkòwskô. Ùroczësté skùńczenié plenru mdze w sobòtã w Brusach-Jagliach òb czas kùlminaje fejrowaniô Rokù Józefa Chełmòwsczégò. 8 lëpińca w priwatnym skansenie artistë mdze plenér i promòcjô ksążczi „Pasieka wyobraźni. O twórczości Józefa Chełmowskiego”, jaką rëchtëje Zôpadno-Kaszëbsczé Mùzeùm z Bëtowa. W programie są przewidzoné kòńcertë i teatralné wëstãpë.